
KRETINGOS RAJONO SAVIVALDYBĖS TARYBA

FINANSŲ IR INOVACIJŲ KOMITETO POSĖDŽIO PROTOKOLAS

2026 m.       d. Nr. 
Kretinga

Posėdis įvyko 2026 m. rugsėjo 22 d. 10.00–11.54 val.
Posėdžio pirmininkas – Finansų ir inovacijų komiteto pirmininko pavaduotojas Saulius Šopaga.
Posėdžio sekretorė – Kretingos rajono savivaldybės (toliau – Savivaldybė) administracijos Bendrojo skyriaus specialistė Laura Narmontienė.
Dalyvauja Finansų ir inovacijų komiteto (toliau – komitetas) nariai: pirmininkas Laimonas Žemaitis (nuotoliniu būdu), Giedrius Petreikis (nuotoliniu būdu), Jolanta Girdvainė (nuotoliniu būdu), Juozas Mažeika, Rokas Venckus, Steponas Baltuonis (nuotoliniu būdu).
Dalyvauja kviestieji asmenys:
Antanas Kalnius – Savivaldybės meras.
Vaida Jakumienė – Savivaldybės vicemerė.
Vilma Preibienė – Savivaldybės administracijos direktorė.
Viktorija Karčiauskienė – Savivaldybės tarybos posėdžių sekretorė.
Lukrecija Lengvinė – Strateginio planavimo ir investicijų skyriaus vedėja.
Izabelė Vičiulytė – Strateginio planavimo ir investicijų skyriaus specialistė.
Ieva Venckutė – Strateginio planavimo ir investicijų skyriaus specialistė.
Sigutė Jazbutienė – Vietinio ūkio ir turto valdymo skyriaus vedėja.
Renata Japertienė – Vietinio ūkio ir turto valdymo skyriaus vedėjo pavaduotoja.
Skaistė Raišienė – Vietinio ūkio ir turto valdymo skyriaus vyr. specialistė.
Dalia Činkienė (nuotoliniu būdu) – Kultūros ir sporto skyriaus vedėja.
Dovilė Višinskienė (nuotoliniu būdu) – Kultūros ir sporto skyriaus vyr. specialistė.
Alma Rumbutienė – Ekonomikos ir biudžeto skyriaus vedėja.
Kristina Gimžauskaitė-Mažonienė (nuotoliniu būdu) – Socialinės paramos skyriaus vedėja.
Donatas Gedmintas – UAB „Kretingos šilumos tinklai“ direktorius.
DARBOTVARKĖ:
1. Dėl Finansų ir inovacijų komiteto posėdžio darbotvarkės patvirtinimo.
2. Dėl Kretingos rajono savivaldybės tarybos 2024 m. rugsėjo 26 d. sprendimo Nr. T2-341 „Dėl UAB Kretingos šilumos tinklų 2025–2026 metų investicijų plano derinimo“ pakeitimo.
3. Dėl Kretingos rajono savivaldybės tarybos 2026 m. vasario 26 d. sprendimo Nr. T2-40 „Dėl Kretingos rajono savivaldybės vietinės reikšmės kelių objektų prioritetinių eilių 2026–2028 metams sąrašų patvirtinimo“ pakeitimo.
4. Dėl Kretingos rajono savivaldybės tarybos 2024 m. birželio 27 d. sprendimo Nr. T2-285 „Dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo patvirtinimo“ pakeitimo.
5. Dėl pritarimo projekto „Socialinių paslaugų plėtra Kretingoje „Sportas be ribų: sveika gyvensena – kiekvienam“ įgyvendinimui.
6. Dėl pritarimo dalyvauti projekte „Baltijos regiono mėlynasis atsparumas“ asocijuoto partnerio teisėmis.
7. Dėl pritarimo bendradarbiavimo sutarties pasirašymui su Klaipėdos rajono savivaldybe ir uždarąja akcine bendrove Kretingos autobusų parku.
8. Dėl Kretingos rajono savivaldybės tarybos 2026 m. rugpjūčio 27 d. sprendimo Nr. T2-222 „Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.)“ pakeitimo.
9. Dėl valstybės perskolinamos paskolos paėmimo investicijų projektui finansuoti.
10. Dėl Kretingos rajono savivaldybės ilgalaikio materialiojo turto, esančio M. Valančiaus g. 5, Salantų m. ir Minijos g. 26-1, Baublių k., Kretingos r., nuomos.
11. Dėl pritarimo dalyvauti projekte partnerio teisėmis „Suvaldytas lietaus vanduo – Lemborko klimato transformacija – I etapas“.
12. Dėl Kretingos rajono savivaldybės tarybos 2014 m. lapkričio 27 d. sprendimo Nr. T2-330 „Dėl viešame aukcione parduodamo Kretingos rajono savivaldybės nekilnojamojo turto ir kitų nekilnojamųjų daiktų sąrašo tvirtinimo“ pakeitimo.
13. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo.
14. Dėl pritarimo kultūros projektų įgyvendinimui.
15. Dėl Kretingos rajono savivaldybės tarybos 2017 m. birželio 29 d. sprendimo Nr. T2-202 „Dėl Kretingos rajono savivaldybės kūno kultūros ir sporto veiklos projektų dalinio finansavimo tvarkos aprašo patvirtinimo“ pakeitimo.
16. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo.
17. Dėl papildomos vienkartinės išmokos gimus vaikui skyrimo ir mokėjimo Kretingos rajono savivaldybėje tvarkos aprašo patvirtinimo.
18. Kiti klausimai.
Komiteto posėdžiui pirmininkavo komiteto pirmininko pavaduotojas Saulius Šopaga, kuris ir paskelbė posėdžio pradžią. Posėdyje dalyvavo visi komiteto nariai.
1. SVARSTYTA. Dėl Finansų ir inovacijų komiteto posėdžio darbotvarkės patvirtinimo. Pranešėjas – L.  Žemaitis.
Posėdžiui pirmininkaujantis Saulius Šopaga informavo, kad darbotvarkėje numatyta svarstyti 17 klausimų ir protokolinį sprendimą.
Pasiūlymų dėl darbotvarkės negauta.
NUTARTA. Bendru sutarimu pritarta darbotvarkei.
Nusišalinimų nepareikšta.
2. SVARSTYTA. Dėl Kretingos rajono savivaldybės tarybos 2024 m. rugsėjo 26 d. sprendimo Nr. T2-341 „Dėl UAB Kretingos šilumos tinklų 2025–2026 metų investicijų plano derinimo“ pakeitimo (spr. prj. T1-243). Pranešėja – R. Ambrazevičienė.
UAB „Kretingos šilumos tinklai“ direktorius Donatas Gedmintas pristatė sprendimo projekto esmę.
Vyko diskusija dėl katilų remonto darbų kainų, jų skirtumų ir darbų atlikimo iki šildymo sezono pradžios. Diskusijoje dalyvavo posėdžiui pirmininkaujantis Saulius Šopaga, UAB „Kretingos šilumos tinklai“ direktorius Donatas Gedmintas ir komiteto pirmininkas Laimonas Žemaitis.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
3. SVARSTYTA. Dėl Kretingos rajono savivaldybės tarybos 2026 m. vasario 26 d. sprendimo Nr. T2-40 „Dėl Kretingos rajono savivaldybės vietinės reikšmės kelių objektų prioritetinių eilių 2026–2028 metams sąrašų patvirtinimo“ pakeitimo (spr. prj. T1-245). Pranešėja – S. Jazbutienė.
Vietinio ūkio ir turto valdymo skyriaus vedėja Sigutė Jazbutienė pristatė sprendimo projektą.
Vyko diskusija dėl kelio objekto projekto parengimo, rangos darbų pirkimo, objekto kainos, Salantų tilto rekonstrukcijos ir Kelių priežiūros ir plėtros programos lėšų skyrimo. Diskusijoje dalyvavo posėdžiui pirmininkaujantis Saulius Šopaga, Vietinio ūkio ir turto valdymo skyriaus vedėja Sigutė Jazbutienė, Savivaldybės meras Antanas Kalnius ir komiteto pirmininkas Laimonas Žemaitis.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
4. SVARSTYTA. Dėl Kretingos rajono savivaldybės tarybos 2024 m. birželio 27 d. sprendimo Nr. T2-285 „Dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo patvirtinimo“ pakeitimo (spr. prj. T1-246). Pranešėja – S. Jazbutienė.
Vietinio ūkio ir turto valdymo skyriaus vedėja Sigutė Jazbutienė pristatė sprendimo projektą.
Informacija išklausyta.
NUTARTA. Bendru sutarimu pritarta sprendimo projektui.
5. SVARSTYTA. Dėl pritarimo projekto „Socialinių paslaugų plėtra Kretingoje „Sportas be ribų: sveika gyvensena – kiekvienam“ įgyvendinimui (spr. prj. T1-250). Pranešėja – D. Činkienė.
Kultūros ir sporto skyriaus vedėja Dalia Činkienė pristatė sprendimo projektą.
Informacija išklausyta.
NUTARTA. Bendru sutarimu pritarta sprendimo projektui.
6. SVARSTYTA. Dėl pritarimo dalyvauti projekte „Baltijos regiono mėlynasis atsparumas“ asocijuoto partnerio teisėmis (spr. prj. T1-251). Pranešėja – I. Vičiulytė.
Strateginio planavimo ir investicijų skyriaus specialistė Izabelė Vičiulytė pristatė sprendimo projektą.
Informacija išklausyta.
Vyko diskusija dėl projekto rezultatų, potvynių ir vandens valdymo problemų bei jų sprendimo galimybių. Diskusijoje dalyvavo komiteto narys Steponas Baltuonis, Strateginio planavimo ir investicijų skyriaus specialistė Izabelė Vičiulytė, Savivaldybės administracijos direktorė Vilma Preibienė, komiteto narė Jolanta Girdvainė, Savivaldybės meras Antanas Kalnius ir posėdžiui pirmininkaujantis Saulius Šopaga.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
7. SVARSTYTA. Dėl pritarimo bendradarbiavimo sutarties pasirašymui su Klaipėdos rajono savivaldybe ir uždarąja akcine bendrove Kretingos autobusų parku (spr. prj. T1-252). Pranešėja – R. Japertienė.
Vietinio ūkio ir turto valdymo skyriaus vedėjo pavaduotoja Renata Japertienė pristatė sprendimo projektą.
Vyko diskusija dėl maršruto finansavimo, savivaldybių prisidėjimo ir kompensuojamos sumos. Diskusijoje dalyvavo posėdžiui pirmininkaujantis Saulius Šopaga, Vietinio ūkio ir turto valdymo skyriaus vedėjo pavaduotoja Renata Japertienė, Savivaldybės meras Antanas Kalnius, komiteto narys Steponas Baltuonis, komiteto pirmininkas Laimonas Žemaitis ir Savivaldybės administracijos direktorė Vilma Preibienė.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
Posėdžiui pirmininkaujantis Saulius Šopaga pasiūlė pereiti prie protokolinio sprendimo svarstymo, pažymėdamas, kad jis susijęs su tuo pačiu klausimu.
Vietinio ūkio ir turto valdymo skyriaus vedėjo pavaduotoja Renata Japertienė pristatė protokolinį sprendimą dėl UAB „Kretingos autobusų parkas“ maksimalios keleivių vežimo vieno kilometro savikainos taikymo pratęsimo. Informavo, kad, pradėjus eksploatuoti elektrinius autobusus, faktinė savikaina sumažėjo, tačiau jos dydžiui įtakos turi elektros energijos kainos, darbo užmokesčio augimas ir sezoninis elektros energijos sąnaudų padidėjimas. Siūloma 1,93 Eur už kilometrą be PVM maksimalią savikainą pratęsti iki 2027 m. birželio 30 d.
Vyko diskusija dėl UAB „Kretingos autobusų parkas“ skiriamų lėšų ir jų pakankamumo. Diskusijoje dalyvavo posėdžiui pirmininkaujantis Saulius Šopaga, Vietinio ūkio ir turto valdymo skyriaus vedėjo pavaduotoja Renata Japertienė ir Savivaldybės administracijos direktorė Vilma Preibienė.
Pasiūlymų balsavimui nepateikta.
NUTARTA. Bendru sutarimu pritarta protokoliniam sprendimui.
8. SVARSTYTA. Dėl Kretingos rajono savivaldybės tarybos 2026 m. rugpjūčio 27 d. sprendimo Nr. T2-222 „Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.)“ pakeitimo (spr. prj. T1-253). Pranešėja – I. Veckutė.
Strateginio planavimo ir investicijų skyriaus specialistė Ieva Venckutė pristatė sprendimo projektą. Taip pat ji informavo apie 5, 12, 34 ir 50 punktuose ištaisytą techninę klaidą – patikslintą nuorodą į sutarties 49 punktą.
Informacija išklausyta.
NUTARTA. Bendru sutarimu pritarta sprendimo projektui.
9. SVARSTYTA. Dėl valstybės perskolinamos paskolos paėmimo investicijų projektui finansuoti (spr. prj. T1-255). Pranešėja – A. Rumbutienė.
Ekonomikos ir biudžeto skyriaus vedėja Alma Rumbutienė pristatė sprendimo projektą.
Vyko diskusija dėl Savivaldybės skolinimosi sąlygų, paskolos dydžio ir galimybės skolintis papildomai. Diskusijoje dalyvavo posėdžiui pirmininkaujantis Saulius Šopaga, Ekonomikos ir biudžeto skyriaus vedėja Alma Rumbutienė ir komiteto pirmininkas Laimonas Žemaitis.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
10. SVARSTYTA. Dėl Kretingos rajono savivaldybės ilgalaikio materialiojo turto, esančio M. Valančiaus g. 5, Salantų m. ir Minijos g. 26-1, Baublių k., Kretingos r., nuomos (spr. prj. T1-256). Pranešėja – S. Baublienė.
Vietinio ūkio ir turto valdymo skyriaus vyr. specialistė Simona Baublienė pristatė sprendimo projektą.
Vyko diskusija dėl pradinio nuompinigių dydžio. Diskusijoje dalyvavo posėdžiui pirmininkaujantis Saulius Šopaga ir Vietinio ūkio ir turto valdymo skyriaus vyr. specialistė Simona Baublienė.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
11. SVARSTYTA. Dėl pritarimo dalyvauti projekte partnerio teisėmis „Suvaldytas lietaus vanduo – Lemborko klimato transformacija – I etapas“ (spr. prj. T1-257). Pranešėja – I. Vičiulytė.
Strateginio planavimo ir investicijų skyriaus specialistė Izabelė Vičiulytė pristatė sprendimo projektą.
Vyko diskusija dėl Savivaldybės dalyvavimo projekte. Diskusijoje dalyvavo posėdžiui pirmininkaujantis Saulius Šopaga ir Strateginio planavimo ir investicijų skyriaus specialistė Izabelė Vičiulytė.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
12. SVARSTYTA. Dėl Kretingos rajono savivaldybės tarybos 2014 m. lapkričio 27 d. sprendimo Nr. T2-330 „Dėl viešame aukcione parduodamo Kretingos rajono savivaldybės nekilnojamojo turto ir kitų nekilnojamųjų daiktų sąrašo tvirtinimo“ pakeitimo (spr. prj. T1-259). Pranešėja – S. Raišienė.
Vietinio ūkio ir turto valdymo skyriaus vyr. specialistė Skaistė Raišienė pristatė sprendimo projektą.
Vyko diskusija dėl Savivaldybės nekilnojamojo turto pardavimo aukcionuose. Diskusijoje dalyvavo posėdžiui pirmininkaujantis Saulius Šopaga, Vietinio ūkio ir turto valdymo skyriaus specialistė Skaistė Raišienė ir Savivaldybės administracijos direktorė Vilma Preibienė.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
13. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo (spr. prj. T1-260). Pranešėja – E. Samalienė.
Ekonomikos ir biudžeto skyriaus vedėja Alma Rumbutienė pristatė sprendimo projektą.
Į komiteto nario Stepono Baltuonio klausimą dėl socialinio būsto plėtrai skirtų lėšų mažinimo atsakė Ekonomikos ir biudžeto skyriaus vedėja Alma Rumbutienė ir Savivaldybės administracijos direktorė Vilma Preibienė.
NUTARTA. Bendru sutarimu pritarta sprendimo projektui.
14. SVARSTYTA. Dėl pritarimo kultūros projektų įgyvendinimui (spr. prj. T1-261). Pranešėja – D. Činkienė.
Kultūros ir sporto skyriaus vedėja Dalia Činkienė pristatė sprendimo projektą. Taip pat informavo, kad, atsižvelgiant į Kultūros, sporto ir jaunimo reikalų komiteto posėdyje pateiktą siūlymą, sprendimo projektas papildytas Salantų kultūros centro projektu „Istoriniai naratyvai: Salantų žydai ir jų sinagoga iki 1941 metų“, atitinkamai patikslintas aiškinamasis raštas ir bendra projektams kofinansuoti reikalinga lėšų suma. 
Informacija išklausyta.
NUTARTA. Bendru sutarimu pritarta papildytam sprendimo projektui.
15. SVARSTYTA. Dėl Kretingos rajono savivaldybės tarybos 2017 m. birželio 29 d. sprendimo Nr. T2-202 „Dėl Kretingos rajono savivaldybės kūno kultūros ir sporto veiklos projektų dalinio finansavimo tvarkos aprašo patvirtinimo“ pakeitimo (spr. prj. T1-263). Pranešėja – D. Višinskienė.
Savivaldybės vicemerė Vaida Jakumienė pristatė sprendimo projektą. Taip pat pristatė sprendimo projekto pakeitimus, parengtus atsižvelgiant į Vyriausybės atstovo pastabas dėl Viešojo administravimo įstatymo nuostatų taikymo. Informavo, kad siūloma išbraukti tvarkos aprašo 11.2 ir 11.3 papunkčius, kuriuose nustatytas reikalavimas pareiškėjams pateikti Juridinių asmenų registro išrašą ir įstatų kopiją, bei atitinkamai patikslinti paraiškos formą, kadangi šiuos duomenis Savivaldybė gali gauti iš informacinių sistemų.
Vyko diskusija dėl pareiškėjų tinkamumo ir paraiškų vertinimo kriterijų, finansavimo skyrimo principų, fizinio aktyvumo ir sporto masiškumo skatinimo, sporto infrastruktūros panaudojimo ir sąvokos „reprezentacinės sporto šakos“ vartojimo. Diskusijoje dalyvavo komiteto narys Giedrius Petreikis, Savivaldybės vicemerė Vaida Jakumienė, posėdžiui pirmininkaujantis Saulius Šopaga, komiteto narys Steponas Baltuonis, Savivaldybės meras Antanas Kalnius, komiteto narys Juozas Mažeika ir komiteto pirmininkas Laimonas Žemaitis.
Diskusijos metu komiteto narys Juozas Mažeika pasiūlė nevartoti sąvokos „reprezentacinės sporto šakos“, todėl Savivaldybės vicemerė Vaida Jakumienė pasiūlė vartoti sąvoką „prioritetinės sporto šakos“.
Komiteto pirmininkas Laimonas Žemaitis pasiūlė balsuoti už pakeitimą, o po to už visą spendimo projektą.
Posėdžiui pirmininkaujantis Saulius Šopaga pažymėjo, kad dėl pakeitimo bus balsuojama ketvirtadienį.
NUTARTA. Bendru sutarimu pritarta sprendimo projektui.
16. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo (spr. prj. T1-264). Pranešėja – L. Lengvinė.
Strateginio planavimo ir investicijų skyriaus vedėja Lukrecija Lengvinė pristatė sprendimo projektą.
Informacija išklausyta.
NUTARTA. Bendru sutarimu pritarta sprendimo projektui.
17. SVARSTYTA. Dėl papildomos vienkartinės išmokos gimus vaikui skyrimo ir mokėjimo Kretingos rajono savivaldybėje tvarkos aprašo patvirtinimo (spr. prj. T1-265). Pranešėja – R. Kryževičienė.
Socialinės paramos skyriaus vedėja Kristina Gimžauskaitė-Mažonienė pristatė sprendimo projektą.
Vyko diskusija dėl prašymų skirti išmoką administravimo ir pateikimo būdų, tėvų deklaruotos gyvenamosios vietos reikalavimų, galimo išmokos gavėjų skaičiaus ir kitų savivaldybių taikomos praktikos. Diskusijoje dalyvavo posėdžiui pirmininkaujantis Saulius Šopaga, Socialinės paramos skyriaus vedėja Kristina Gimžauskaitė-Mažonienė, Savivaldybės meras Antanas Kalnius, komiteto nariai Juozas Mažeika ir Steponas Baltuonis bei komiteto pirmininkas Laimonas Žemaitis.
Savivaldybės meras Antanas Kalnius atkreipė dėmesį, kad į jo anksčiau pateiktą pastabą dėl 3 punkto nebuvo atsižvelgta, ir iškėlė klausimą, kodėl nustatyta sąlyga, kad Kretingos rajono savivaldybėje gyvenamąją vietą būtų deklaravęs tik vienas iš vaiko tėvų.
Socialinės paramos skyriaus vedėja Kristina Mažonienė pažymėjo, kad, komiteto nariams pritarus reikalavimui, jog abu tėvai būtų deklaravę gyvenamąją vietą Kretingos rajono savivaldybėje, 3 punktas gali būti atitinkamai pakeistas.
NUTARTA. Bendru sutarimu pritarta sprendimo projektui.
18. SVARSTYTA. Kiti klausimai.
Klausimų nepateikta.
Posėdis baigtas 11.54 val.

Finansų ir inovacijų  komitete pateikti pasiūlymai, pastebėjimai:

1. Svarstant klausimą „Dėl Kretingos rajono savivaldybės tarybos 2026 m. rugpjūčio 27 d. sprendimo Nr. T2-222 „Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595 km“ (Kretingos Palangos g.)“ pakeitimo“, Strateginio planavimo ir investicijų skyriaus specialistė Ieva Venckutė informavo apie 5, 12, 34 ir 50 punktuose ištaisytą techninę klaidą – patikslintą nuorodą į sutarties 49 punktą.
2. Svarstant klausimą „Dėl pritarimo kultūros projektų įgyvendinimui“, Kultūros ir sporto skyriaus vedėja Dalia Činkienė informavo, kad, atsižvelgiant į Kultūros, sporto ir jaunimo reikalų komiteto posėdyje pateiktą siūlymą, sprendimo projektas papildytas Salantų kultūros centro projektu „Istoriniai naratyvai: Salantų žydai ir jų sinagoga iki 1941 metų“, atitinkamai patikslintas aiškinamasis raštas ir bendra projektams kofinansuoti reikalinga lėšų suma.
3. [bookmark: _GoBack]Svarstant klausimą „Dėl Kretingos rajono savivaldybės tarybos 2017 m. birželio 29 d. sprendimo Nr. T2-202 „Dėl Kretingos rajono savivaldybės kūno kultūros ir sporto veiklos projektų dalinio finansavimo tvarkos aprašo patvirtinimo“ pakeitimo“, Savivaldybės vicemerė Vaida Jakumienė pristatė sprendimo projekto pakeitimus, parengtus atsižvelgiant į Vyriausybės atstovo pastabas dėl Viešojo administravimo įstatymo nuostatų taikymo. Informavo, kad siūloma išbraukti tvarkos aprašo 11.2 ir 11.3 papunkčius, kuriuose nustatytas reikalavimas pareiškėjams pateikti Juridinių asmenų registro išrašą ir įstatų kopiją, bei atitinkamai patikslinti paraiškos formą, kadangi šiuos duomenis Savivaldybė gali gauti iš informacinių sistemų. Taip pat diskusijos metu komiteto narys Juozas Mažeika pasiūlė nevartoti sąvokos „reprezentacinės sporto šakos“, todėl Savivaldybės vicemerė Vaida Jakumienė pasiūlė vartoti sąvoką „prioritetinės sporto šakos“.
4. Svarstant klausimą „Dėl papildomos vienkartinės išmokos gimus vaikui skyrimo ir mokėjimo Kretingos rajono savivaldybėje tvarkos aprašo patvirtinimo“, Savivaldybės meras Antanas Kalnius atkreipė dėmesį, kad į jo anksčiau pateiktą pastabą dėl 3 punkto nebuvo atsižvelgta, ir iškėlė klausimą, kodėl nustatyta sąlyga, kad Kretingos rajono savivaldybėje gyvenamąją vietą būtų deklaravęs tik vienas iš vaiko tėvų. Socialinės paramos skyriaus vedėja Kristina Mažonienė pažymėjo, kad, komiteto nariams pritarus reikalavimui, jog abu tėvai būtų deklaravę gyvenamąją vietą Kretingos rajono savivaldybėje, 3 punktas gali būti atitinkamai pakeistas.

